
Návrh
Vyhlášky Ministerstva zdravotníctva 
Slovenskej republiky
č.  ......... 2007
o podrobnostiach o požiadavkách na zotavovacie podujatia 

Vláda Slovenskej republiky podľa § 62 písm. j/ zákona č. ...... /2007 Z. z. o ochrane, podpore a rozvoji verejného zdravia a o zmene a doplnení niektorých zákonov nariaďuje:  


§ 1
Predmet úpravy

(1) Táto vyhláška ustanovuje podrobnosti o
organizácii zotavovacieho podujatia,[footnoteRef:2]1) [2: 1) 	§ 25 ods. 2 písm. a/ zákona č. ... /2007 Z. z. o ochrane, podpore a rozvoji verejného zdravia a o zmene a doplnení niektorých zákonov. ] 

zdravotnej spôsobilosti dieťaťa, ktoré sa zúčastňuje na zotavovacom podujatí a vzor písomného vyhlásenia,[footnoteRef:3]2) [3: 2) 	§ 25 ods. 2 písm. d/ zákona č. ... /2007 Z. z.  ] 

o zdravotnej spôsobilosti a odbornej spôsobilosti osoby zamestnanej na zotavovacom podujatí,[footnoteRef:4]3) [4: 3) 	§ 25 ods. 2 písm. e/ zákona č. ... /2007 Z. z.  ] 

vybavení lekárničky prvej pomoci pre zotavovacie podujatie,[footnoteRef:5]4)  [5: 4) 	§ 25 ods. 2 písm. i/ zákona č. ... /2007 Z. z.  ] 

dennom režime detí a mládeže na zotavovacom podujatí,[footnoteRef:6]5) [6: 5) 	§ 25 ods. 2 písm. f/ zákona č. ... /2007 Z. z.  ] 

požiadavkách na zariadenie pre zotavovacie podujatie,[footnoteRef:7]6) [7: 6) 	§ 25 ods. 2 písm. c/ zákona č. ... /2007 Z. z.  ] 

stravovaní detí a mládeže na zotavovacom podujatí,[footnoteRef:8]7) [8: 7) 	§ 25 ods. 2 písm. g/ zákona č. ... /2007 Z. z.  ] 

prevádzke zariadenia pre zotavovacie podujatie,6)
obsahu dokumentácie.[footnoteRef:9]8) [9: 8) 	§ 25 ods. 2 písm. m/ zákona č. ... /2007 Z. z.  ] 


(2) Zotavovacím podujatím sa v zmysle tejto vyhlášky rozumie aj zotavovacie podujatie organizované ako škola v prírode podľa osobitného predpisu.[footnoteRef:10]9) [10: 9) 	Vyhláška Ministerstva školstva a vedy Slovenskej republiky č. 295/1994 Z. z. o škole v prírode. ] 



Organizácia zotavovacieho podujatia

§ 2

(1) Organizátor zotavovacieho podujatia (ďalej len „organizátor“) je povinný organizovať zotavovacie podujatie tak, aby plnilo výchovné poslanie a posilňovalo zdravie detí a mládeže; pri jeho organizovaní musí prihliadať na vek a zdravotný stav detí a mládeže a charakter zotavovacieho podujatia. 

(2) Na vodnú turistiku sa môžu prijímať iba deti a mládež, ktorá vie plávať.

§ 3

(1) Organizátor v písomnej žiadosti o posúdenie zotavovacieho podujatia1) je povinný uviesť 
a) 	meno, priezvisko, adresu a telefónne číslo, ak ide o fyzickú osobu; ak ide o právnickú osobu, obchodné meno (názov), sídlo, telefónne číslo organizácie a meno, priezvisko, adresu a telefónne číslo fyzickej osoby konajúcej za právnickú osobu,
druh, termín a miesto konania zotavovacieho podujatia,
c) 	počet detí a mládeže a osôb pracujúcich na zotavovacom podujatí v jednotlivých turnusoch,
d)	spôsob zásobovania pitnou vodou a údaje o kvalite pitnej vody;[footnoteRef:11]10) v prípade umývania detí a mládeže vo vodnom toku aj údaje o kvalite vody vodného toku, [11: 10) 	§ 17 ods. 1 zákona č. ... /2007 Z. z.  ] 

e) 	spôsob stravovania,
g)	spôsob nakladania s odpadom,[footnoteRef:12]11) [12: 11) 	§ 39 ods. 4 zákona č. 223/2001 Z. z. o odpadoch a o zmene a doplnení niektorých zákonov.
] 

h)	dátum vyhotovenia oznámenia, odtlačok pečiatky a podpis organizátora. 

(2) Organizátor putovného zotavovacieho podujatia je povinný okrem údajov uvedených v odseku 1 uviesť aj popis trasy putovania. 


§ 4
Zdravotná spôsobilosť dieťaťa

Na zotavovacom podujatí sa môže zúčastniť dieťa, ak
a) je zdravotne spôsobilé  na pobyt  v  kolektíve aj s ohľadom na charakter zotavovacieho podujatia,
b) neprejavuje príznaky akútneho ochorenia,
c) nemá nariadené karanténne opatrenie, alebo ak v 14 kalendárnych dňoch predchádzajúcich odchodu na zotavovacie podujatie neprišlo do kontaktu s osobou chorou na prenosné ochorenie alebo osobou podozrivou z nákazy prenosným ochorením.  

(2) Potvrdenie o zdravotnej spôsobilosti podľa odseku 1 písm. a) vydá zákonnému zástupcovi dieťaťa lekár všeobecnej zdravotnej starostlivosti pre deti a dorast najskôr jeden mesiac pred začiatkom zotavovacieho podujatia; ak dieťa užíva lieky, alebo jeho zdravotný stav si vyžaduje obmedzenie záťaže, súčasťou potvrdenia sú aj tieto skutočnosti. Skutočnosti uvedené v odseku 1 písm. b) a c) potvrdzuje zákonný zástupca dieťaťa v písomnom vyhlásení. Zákonný zástupca dieťaťa predloží vyhlásenie nie staršie ako jeden deň organizátorovi, v prípade školy v prírode vysielajúcej škole alebo vysielajúcemu predškolskému zariadeniu. Vzor vyhlásenia je uvedený v prílohe č. 1.



§ 5
Zdravotná a odborná spôsobilosť osôb pracujúcich na zotavovacom podujatí

Na zotavovacom podujatí môže pracovať len zdravotne spôsobilá osoba,3) ktorá dosiahla 18 rokov veku a vo funkcii vedúceho zotavovacieho podujatia len osoba, ktorá dosiahla 21 rokov veku. 

Zdravotnú spôsobilosť posudzuje a posudok vydáva lekár všeobecnej zdravotnej starostlivosti. Posudok o zdravotnej spôsobilosti predloží osoba pracujúca na zotavovacom podujatí, okrem pedagogických pracovníkov[footnoteRef:13]12) a zdravotníckych pracovníkov,[footnoteRef:14]13) organizátorovi zotavovacieho podujatia; v prípade školy v prírode vysielajúcej škole alebo vysielajúcemu predškolskému zariadeniu.  [13: 12) 	§ 50 zákona č. 29/1984 Zb. o sústave základných a stredných škôl (školský zákon) v znení neskorších predpisov.]  [14: 13) 	§ 27 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.] 


Zdravotnú starostlivosť na zotavovacom podujatí musí zabezpečovať odborne spôsobilá osoba[footnoteRef:15]14) (ďalej len „zdravotník“), ktorá získala odbornú spôsobilosť na výkon odborných pracovných činností lekára, sestry, pôrodnej asistentky a zdravotníckeho záchranára podľa osobitného predpisu.[footnoteRef:16]15) [15: 14) 	§ 25 ods. 2 písm. h) zákona č. .../2007 Z. z.]  [16: 15) 	Príloha č. 2 nariadenia vlády Slovenskej republiky č. 742/2004 Z. z. o odbornej spôsobilosti na výkon zdravotníckeho povolania.] 


S požívatinami a potravinami v rámci stravovania na zotavovacom podujatí môžu manipulovať len osoby, ktoré spĺňajú podmienky na výkon epidemiologicky závažných činností.[footnoteRef:17]16) [17: 16) 	§ 15 ods. 2 písm. c) zákona č. .../2007 Z. z.] 


§ 6
Činnosť zdravotníka a vybavenie lekárničky prvej pomoci 

(1) Zdravotník pri nástupe detí a mládeže na zotavovacie podujatie 
a) prevezme od organizátora lekárničku prvej pomoci pre zotavovacie podujatie; vybavenie lekárničky pre zotavovacie podujatie je uvedené v prílohe č. 2,
b) zistí, či zdravotný stav dieťaťa umožňuje jeho prijatie na zotavovacie podujatie, prevezme prihlášku dieťaťa na zotavovacie podujatie a vyhlásenie zákonného zástupcu dieťaťa a doklad o zdravotnej spôsobilosti dieťaťa podľa § 4 ods. 2, 
c) preverí na mieste konania zotavovacieho podujatia zabezpečenie podmienok na prevádzku zotavovacieho podujatia,
d) oboznámi vedúceho zotavovacieho podujatia so zdravotným stavom detí a mládeže,
e) preverí, či deti a mládež majú preukaz poistenca.

(2) Zdravotník počas zotavovacieho podujatia
a) priebežne sleduje zdravotný stav detí a mládeže a osôb pracujúcich na zotavovacom podujatí, poskytuje prvú pomoc a hlási ochorenia detí a mládeže a  osôb pracujúcich na zotavovacom podujatí lekárovi, ktorý poskytuje zdravotnú starostlivosť v mieste konania zotavovacieho podujatia[footnoteRef:18]17) a príslušnému regionálnemu úradu verejného zdravotníctva,[footnoteRef:19]18) [18: 17) 	§ 25 ods. 2 písm. j) zákona č. .../2007 Z. z.]  [19: 18) 	§ 6 zákona č. .../2007 Z. z.] 

b) ošetruje chorých v izolačných priestoroch a po odchode chorého z izolačných priestorov zabezpečí všetky opatrenia podľa pokynov lekára alebo príslušného regionálneho úradu verejného zdravotníctva,
c) vedie zdravotnícky denník,
d) kontroluje hygienu prevádzky, a to
ochranu zdrojov pitnej vody pred znečistením; v prípade nedostatku pitnej vody alebo ak sa zmení jej kvalita, upovedomí príslušný regionálny úrad verejného zdravotníctva, 
spôsob nakladania s odpadmi,11)
spôsob zabezpečenia hygieny na ošetrovni a v izolačných priestoroch,
spôsob zabezpečenia hygieny ostatných priestorov zotavovacieho podujatia,
e) kontroluje osobnú hygienu detí a mládeže, usmerňuje ich otužovanie a zabezpečuje zdravotný dozor pri rekreačnom kúpaní a výletoch,
f) 	podieľa sa na zostavovaní denného režimu detí a mládeže a jedálneho lístka pre deti a mládež,
g)	zabezpečí, aby k liekom a dokumentácii zotavovacieho podujatia nemali prístup deti, mládež a nepovolané osoby,
h)	informuje vedúceho zotavovacieho podujatia o všetkých závažných skutočnostiach zistených pri svojej činnosti a o vykonaných opatreniach.

(3) Pri hromadnom odchode na zotavovacie podujatie zdravotník zabezpečuje zdravotnú starostlivosť pre zúčastnené osoby počas cesty na zotavovacie podujatie a späť.


§ 7
Denný režim 

(1) V dennom režime detí a mládeže na zotavovacom podujatí musí byť určený čas na spánok, osobnú hygienu, stravovanie a ostatné aktivity s ohľadom na vek a zdravotný stav detí a mládeže.5)

(2) Organizátor určí dĺžku spánku sedemročných až desaťročných detí  tak, aby nebola kratšia ako desať hodín denne a u starších detí a mládeže, aby nebola kratšia ako osem hodín denne okrem noci, keď sa organizuje nočná hra. Čas pred uložením na spánok sa musí vyhradiť pre osobné voľno.

(3) Čas na osobnú hygienu musí organizátor určiť najmenej  polhodinu po prebudení a polhodinu pred uložením na spánok.

(4) Pri pohybovej aktivite musí organizátor prihliadať na schopnosti, telesnú zdatnosť, zdravotný stav a záujmy detí a mládeže. Intenzita pohybovej aktivity sa zvyšuje tak, aby dosiahla vrchol koncom druhej tretiny  zotavovacieho podujatia a potom voľne klesala. Tretí deň po začatí zotavovacieho podujatia musí byť odpočinok okrem putovného zotavovacieho podujatia, kde sa prihliada na telesnú zdatnosť a zdravotný stav detí a mládeže. Presuny putovného podujatia sa môžu vykonávať len za denného svetla. Na zimnom zotavovacom podujatí sa výcvik zimných športov môže určiť na najviac šesť hodín denne, a to tri hodiny dopoludnia a tri hodiny odpoludnia okrem dňa, keď sa koná celodenný výlet. Výcvik alebo iná fyzická záťaž detí do 12 rokov musí byť najneskôr po 90-tich minútach prerušená najmenej 15 minútovou prestávkou.

(5) Čas kúpania sa musí určiť tak, aby sa deti a mládež nekúpali skôr ako jednu hodinu po hlavnom jedle alebo po intenzívnom cvičení. Kúpanie detí a mládeže v prírode musí byť prispôsobené počasiu a plaveckým schopnostiam detí a mládeže. Deti a mládež sa môžu kúpať len vo vode, ktorá vyhovuje ukazovateľom kvality vody určenej na kúpanie[footnoteRef:20]19) a pod dozorom osoby pracujúcej na zotavovacom podujatí ako dozor, ktorá je schopná topiacemu sa poskytnúť záchranu.  [20: 19) 	Vyhláška Ministerstva zdravotníctva Slovenskej republiky č. .../2007 Z. z. o podrobnostiach o požiadavkách na kvalitu vody kúpalísk, vody na kúpanie a jej kontrolu a na kúpaliská.] 


§ 8
Zariadenie pre zotavovacie podujatie

(1) Zotavovacie podujatie sa môže uskutočňovať v stavbách alebo dočasných stavbách[footnoteRef:21]20) (ďalej len „stavba“) a v stanovom tábore so stálou základňou alebo v stanovom tábore vo voľnej prírode (ďalej len „stanový tábor“), ktoré sa musia umiestňovať na [21: 20) 	Zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. ] 

a)	suchom,  bezprašnom a hmyzom nezamorenom pozemku, ktorý je chránený zeleňou pred zdrojmi znečistenia ovzdušia a zdrojmi hluku, 
b)	pozemku s dobrou prístupovou cestou a bez prístupu hospodárskych zvierat okrem stanového tábora; stanový tábor sa musí umiestňovať mimo zátopových území vodných tokov.

(2) Zimné zotavovacie podujatie sa musí uskutočňovať v stavbách, ktoré majú zabezpečené vykurovanie, prívod teplej vody,  priestory na sušenie odevov a ukladanie športových potrieb.

(3) Priestory v stavbách musia mať vyčlenené priestory na spanie, spoločenskú a športovú činnosť, stravovanie, sušenie odevov a obuvi, priestory na umývanie a sprchovanie, záchody, ošetrovňu a izolačné priestory. Priestory na spanie, spoločenskú a športovú činnosť a stravovanie musia mať prirodzené osvetlenie a vetranie.

(4) V stanovom tábore musia byť vyčlenené stany na spanie a na uloženie osobných vecí,  stany alebo prístrešky na stravovanie, stany na sušenie odevov a obuvi,  prípadne aj stany na spoločenskú činnosť a osobitné priestory na umývanie a sprchovanie a záchody. V stálej stanovej základni musia byť vyčlenené aj priestory na izoláciu chorých. 

(5) Priestory na spanie v stavbách musia byť oddelené od ostatných priestorov a členené  na miestnosti na spanie pre deti a mládež a miestnosti na spanie pre vedúcich oddielov alebo vedúcich skupín detí a mládeže, ktoré bezprostredne nadväzujú na miestnosti na spanie pre deti a mládež. Miestnosti na spanie pre deti a mládež musia byť oddelené podľa pohlavia. 

(6) Najmenšia podlahová plocha miestnosti na spanie v stavbách môže byť 3 m2 na jednu osobu, pričom do plochy miestnosti sa nezapočítavajú pôdorysné plochy skríň a lôžok. Poschodové  postele sa môžu umiestňovať v miestnosti na spanie, ktorej výška stropu je najmenej 260 cm, pričom horné lôžko nie je vyššie ako 150 cm nad zemou a priestor medzi spodným a horným lôžkom nie je menší ako 100 cm. Horné lôžko poschodovej postele musí byť zabezpečené bočnicou a nepriepustnou podložkou. Poschodové postele môžu používať len deti a mládež nad 10 rokov veku.  

(7) Stany, ktoré sú určené na spanie vedúcich oddielov alebo vedúcich skupín detí a mládeže, musia bezprostredne nadväzovať na stany určené na spanie detí a mládeže. Stany určené na spanie detí a mládeže musia byť oddelené podľa pohlavia. 

(8) Priestory v stanoch na spanie a uloženie osobných vecí musia byť izolované od zeme proti vlhkosti a chladu. Stany postavené na jednom mieste dlhšie ako 21 dní musia mať izolujúcu podlahu na celej ploche stanu.  Ak sú v stanoch lôžka, tieto musia byť umiestnené  40 cm nad zemou.

(9) Najmenšia podlahová plocha priestorov na spoločenskú činnosť v stavbách môže byť 1 m2 na jedno dieťa. Veľkosť podlahových priestorov na spoločenskú činnosť žiakov a detí predškolského veku v škole v prírode9) upravuje osobitný predpis.[footnoteRef:22]21) [22: 21) 	Vyhláška Ministerstva zdravotníctva Slovenskej republiky č. .../2007 Z. z. o podrobnostiach o požiadavkách na zariadenia pre deti a mládež.] 


(10) Ak stravovanie detí a mládeže nie je zabezpečené v zariadení spoločného stravovania,[footnoteRef:23]22) priestory na stravovanie v stavbách musia byť umiestnené oddelene od ostatných priestorov a členené na jedáleň, kuchyňu, hrubú prípravovňu, sklady, šatne a zariadenia na osobnú hygienu zamestnancov stravovacej prevádzky. Najmenšia podlahová plocha jedálne môže byť 1 m2 na jedného stravníka v jednej zmene. Veľkosť podlahovej plochy jedálne v škole v prírode upravuje osobitný predpis.21) Na priestory, ktoré sú určené na stravovanie detí a mládeže na zotavovacom podujatí organizovaných v stavbách,  sa uplatňujú aj požiadavky ustanovené v odseku 11. [23: 22) 	Vyhláška Ministerstva zdravotníctva č. .../2007 Z. z. o podrobnostiach o požiadavkách na zariadenia spoločného stravovania.] 


(11) Priestory na stravovanie v stanovom tábore so stálou základňou sa musia členiť na jedáleň, kuchyňu, umyváreň riadu a skladovacie priestory. Priestory, okrem ohniska, musia byť zastrešené a chránené pred vonkajšími nepriaznivými vplyvmi. V kuchyni musí byť zabezpečený dostatok pracovných plôch. Samostatné pracovné plochy, ktorými sú aj dosky z materiálu vhodného pre kontakt s potravinami, musia byť označené a vyčlenené zvlášť na prácu s tepelne neopracovanými potravinami a tepelne opracovaným pokrmom. Skladované potraviny sa nesmú vzájomne ovplyvňovať a ani nesmú byť nežiadúco ovplyvňované vonkajšími vplyvmi. Umývanie kuchynského a jedálenského riadu musí byť oddelené. Tento riad sa môže umývať len v pitnej vode.10)

(12) Priestory na umývanie a sprchovanie v stavbách musia byť oddelené podľa pohlavia detí a mládeže a usporiadané tak, aby pripadol na umývanie jeden výtokový kohút s odpadovým  žľabom alebo jedno umývadlo na päť detí bez ohľadu na vek a na sprchovanie jedna sprchová ružica na 25 detí bez ohľadu na vek. V týchto priestoroch musia mať deti a mládež možnosť denného umytia a sprchovania  v teplej vode. Priestory na umývanie a sprchovanie musia byť zriadené na spádovej strane a najmenej 25 m od studne.

(13) Priestory na umývanie a sprchovanie v stanovom tábore musia byť kryté, oddelené podľa pohlavia detí a mládeže a usporiadané tak, aby pripadol na umývanie jeden výtokový kohút s odpadovým  žľabom alebo jedno umývadlo na päť detí bez ohľadu na vek a na sprchovanie jedna sprchová ružica na 25 detí bez ohľadu na vek. V týchto priestoroch musia mať deti a mládež možnosť umytia a sprchovania  v teplej vode najmenej jedenkrát v týždni.  Priestory na umývanie a sprchovanie musia byť zriadené na spádovej strane a najmenej 25 m od studne.

(14) V stanovom tábore sa môže v ojedinelých prípadoch zabezpečovať denné umývanie detí a mládeže priamo vo vodnom toku, ktorého voda vyhovuje ukazovateľom kvality vody určenej na kúpanie.19) Na čistenie zubov musí byť zabezpečená aj v takýchto prípadoch pitná voda.10)

(15) Záchody v stavbách a v stanovom tábore so stálou základňou sa môžu zriaďovať splachovacie alebo suché; musia byť usporiadané tak, aby boli oddelené podľa pohlavia detí a mládeže a aby pripadli dva záchody na 20 dievčat, jeden ďalší záchod na  každých ďalších 20 dievčat a jeden záchod a jeden pisoár na 20 chlapcov. Príchod k záchodom musí byť v noci osvetlený. 

(16) Záchody v stavbách a stanovom tábore musia byť umiestnené najmenej 25 m od zdroja pitnej vody v závislosti od povahy terénu, spravidla 50 m od  stravovacieho  zariadenia  v  smere  prevládajúcich  vetrov  a  najmenej  25 m  od  posledného ubytovacieho miesta. V blízkosti záchodov musí byť zariadenie na umytie rúk. 

(17) V stanovom tábore musia byť záchody usporiadané ako zákopové latríny, najmenej 35 cm hlboké a mimo vodohospodársky chráneného územia. Latríny sa musia denne prevrstvovať  zeminou s vhodným dezinfekčným prostriedkom a pred opustením táboriska sa musia zasypať zeminou  a označiť. Zákopové latríny musia byť usporiadané tak, aby pripadli dve latríny na 20 dievčat, jedna ďalšia latrína na každých ďalších 20 dievčat a  jedna latrína na 20 chlapcov.

(18) Ošetrovňa a izolačný priestor v stavbách musia byť oddelené od ostatných častí zariadenia; musia mať oddelené priestory podľa pohlavia, umývadlo s tečúcou pitnou vodou, musia byť vykurované a musí byť v nich možnosť použitia teplej vody. Izolačné priestory musia byť riešené so samostatnými zariadeniami na osobnú hygienu detí a mládeže. Najmenšia podlahová plocha izolačného priestoru môže byť 5 m2 na jedného chorého. Jeho usporiadanie musí byť také, aby na 30 detí pripadlo jedno lôžko. Lôžka nesmú byť poschodové. 

(19) Ošetrovňa a izolačný priestor sa nesmú používať na ubytovanie  zdravotníka.

(20) Vonkajšie priestory zariadenia na zotavovacie podujatie sa musia členiť na ihriská  a priestory na pohybovú činnosť detí a mládeže.

§ 9
Stravovanie 

(1) Stravovanie detí a mládeže musí byť zabezpečené s prihliadnutím na ich vek, zdravotný stav a fyzickú záťaž, pričom podávaná strava musí byť zdravotne neškodná a výživovo hodnotná.[footnoteRef:24]23) [24: 23) 	§ 26 ods. 3 písm. j) zákona č. .../2007 Z. z.] 


(2) Denná strava sa podáva  podľa jedálneho lístka; musí pozostávať z raňajok, desiatej, obeda, olovrantu a večere. Interval medzi jednotlivými jedlami môže byť najviac tri hodiny. Pri činnostiach mimo priestorov zariadenia pre zotavovacie podujatie sa v prípade potreby môžu raňajky zlučovať s desiatou a obed s olovrantom. Čas podávania hlavného jedla od ukončenia jeho prípravy môže byť najviac dve hodiny. Nápoje musia byť zabezpečené po celý deň; ak nie sú v spotrebiteľskom balení, musia sa podávať z krytých nádob s výpustným kohútikom. 

(3) Na zotavovacom podujatí sa nesmú používať na prípravu pokrmov potraviny, ktoré:
a) neprechádzajú pri výrobe technologickým postupom, ktorý ničí alebo odstraňuje choroboplodné zárodky,
b) prechádzajú technologickým postupom, ktorý nezaručuje úplné zničenie alebo odstránenie choroboplodných zárodkov,
c) prechádzajú fázovými technologickými postupmi, ktoré choroboplodné zárodky najprv zničia, ale následne pri konečnom spracovaní nevylučujú riziko opakovanej kontaminácie choroboplodnými zárodkami.

(4) Potraviny, ktoré sa na zotavovacom podujatí nesmú používať, niektoré druhy potravín, ktoré možno použiť len pri dodržaní ustanovených technologických podmienok, a  technologické podmienky na použitie niektorých druhov, sú uvedené v prílohe č. 3. 

(5) Pri putovnom zotavovacom podujatí sa na raňajky musí podávať teplý nápoj a jedno z hlavných jedál musí byť teplé. 

(6) Ak stravovanie detí a mládeže nie je zabezpečené v zariadení spoločného stravovania, prípravu stravy môžu zabezpečovať osoby pracujúce na zotavovacom podujatí a deti a mládež za podmienok uvedených v odseku 7 spôsobom, ktorý zabezpečí zdravotnú neškodnosť podávaných pokrmov. 

(7) Deti a mládež sa môžu podieľať na príprave stravy len pred jej tepelným spracovaním a pri pomocných prácach. V stanovom tábore sa deti a mládež môže podieľať na celej príprave stravy a jej výdaji, len ak sú pod dozorom osoby pracujúcej na zotavovacom podujatí a ak sú dodržané zásady osobnej hygieny a prevádzkovej hygieny.  


Prevádzka zariadenia pre zotavovacie podujatie

§ 10

(1) Zariadenie pre zotavovacie podujatie musí byť zabezpečené dostatočným množstvom pitnej vody tak, aby postačovala na pitie, čistenie zubov, varenie, umývanie riadu a na prevádzku ošetrovne a izolačného priestoru. Na putovnom zotavovacom podujatí a v stanovom tábore sa môže pitná voda odoberať len z vodných zdrojov, ktorých voda zodpovedá požiadavkám na kvalitu pitnej vody.10) V prípade obmedzeného množstva pitnej vody sa na účely osobnej hygieny, okrem čistenia zubov, a na upratovanie môže používať voda, ktorá zodpovedá požiadavkám na kvalitu vody na kúpanie.19) V mimoriadnych situáciách, v ktorých sa vyžaduje dovoz pitnej vody, sa postupuje podľa pokynov príslušného regionálneho úradu verejného zdravotníctva.

(2) Na zotavovacom podujatí musí byť zabezpečené plynulé nakladanie s odpadmi11) a odstraňovanie splaškových vôd tak, aby nebola ohrozená zdravotná bezchybnosť povrchových a podzemných vôd.

§ 11

(1) Pred začiatkom zotavovacieho podujatia, a medzi jeho jednotlivými  turnusmi, musí byť zabezpečené upratovanie celého zariadenia zotavovacieho podujatia vrátane vonkajších priestorov.  

(2) Počas zotavovacieho podujatia musí byť zabezpečené denné upratovanie  všetkých priestorov a dezinfekcia zariadení na osobnú hygienu. Denné upratovanie miestností na spanie určených pre deti a mládež môžu deti vykonávať len pod  vedením osoby poverenej výchovou detí a mládeže.

(3) Posteľná bielizeň sa musí vymieňať podľa potreby, najmenej jedenkrát za 14 dní, vždy pred použitím lôžka iným dieťaťom, po znečistení alebo po chorobe dieťaťa. Pri výskyte prenosného ochorenia môže s bielizňou manipulovať dospelá osoba podľa pokynov lekára alebo príslušného regionálneho úradu verejného zdravotníctva. 

§ 12
Dokumentácia 

Povinná dokumentácia8) zotavovacieho podujatia musí obsahovať  
a) 	zoznam detí a mládeže zúčastnených na zotavovacom podujatí s uvedením mena, priezviska a trvalého bydliska,  
b)   zoznam osôb pracujúcich na zotavovacom podujatí s uvedením mena, priezviska, trvalého bydliska, povolania a zamestnávateľa, 
c)	prihlášky detí a mládeže na zotavovacie podujatie,
d)	vyhlásenia zákonných zástupcov detí a mládeže podľa § 4 ods. 2,
e)    zdravotnícky denník.

§ 13
Účinnosť

Táto vyhláška  nadobúda účinnosť  1. júla 2007














Príloha č. 1
k vyhláške č. .../2007 Z. z.

V z o r

V y h l á s e n i e

Vyhlasujem, že dieťa ............................................. bytom v .......................... neprejavuje príznaky akútneho ochorenia a že príslušný regionálny úrad verejného zdravotníctva ani lekár všeobecnej zdravotnej starostlivosti  pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú v spoločnej domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. hnačka, angína, vírusový zápal pečene, zápal mozgových blán, horúčkové ochorenie s vyrážkami).
Som si vedomý (á) právnych následkov v prípade nepravdivého vyhlásenia, najmä som si vedomý (á), že by som sa dopustil (a) priestupku podľa § 56 zákona č. .../2007 Z. z. o rozvoji verejného zdravia a o zmene a doplnení niektorých zákonov.  


V .....................  dňa ...................

Meno, priezvisko, adresa, tel. č. a podpis zákonného zástupcu           ................................


























Príloha č. 2
k vyhláške č. .../2007 Z. z.


Vybavenie lekárničky prvej pomoci pre zotavovacie podujatie 

L  i  e  k 	Počet kusov    ATC klasifikácia

Lieky proti zvracaniu pri cestách autom, autobusom, lietadlom		  20 tbl.	A04AD
Lieky proti bolesti hlavy, zubov						  20 tbl.	N02BE71
Lieky proti kŕčovitým bolestiam (menštruačné bolesti, koliky)		  20 tbl.	M01AE01
Lieky proti horúčke								100 tbl.	N02BA
Lieky proti hnačkám								100 tbl.	A07BA01
Lieky proti zápche								  20 tbl.	A06AB08
Lieky proti páleniu záhy 							  1 balenie	A02AB03
Lieky proti kožnej plesni							  1 balenie	D01AE15
Lokálne prípravky na kožné alergie, po uštipnutí hmyzom apod.	              2 balenia 	D04AA13
Lieky na alergiu na slnko, uštipnutie						 30 tbl.		R06AX
Lokálne prípravky pri spálení kože					             4 balenia	D03AX03
Lokálne prípravky na drobné rany					             5 balení	D06AX
Lokálne prípravky pri poraneniach mäkkých  
tkanív a kĺbov po úraze							10 balení	C05BA01
Lokálne prípravky na opar po opaľovaní					  1 balenie	D06BB06
Očné kvapky – proti zápalu spojoviek aj alergickému 			  3 balenia	S01AA30
Kvapky do nosa								  2 balenia	R01AA05
Kvapky do ucha								  2 balenia	S02CA
Dezinfekčné prostriedky 							  5  balení	D08AJ
Dezinfekčné prostriedky na hubenie hmyzu				              2 balenia
Repelentné prostriedky na odpudenie hmyzu, najmä komárov	              4 balenia
Lekársky teplomer								  1 ks
Obväzový materiál (gáza hydrofilná skladaná sterilná – 10 ks, trojrohá šatka látková – 3 ks, PVC rúška – 1 ks, náplasť hladká – 3 bal., obväz hotový sterilný – 10 ks, ovínadlo hydrofilné sterilné – 40 ks, ovínadlo elastické – 10 ks, rýchloobväz – 2 bal.,  náplasť s vankúšikom – 10 ks, dlaha – 2 ks )
Rukavice jednorazové							   2 ks
Zatváracie špendlíky						                        10 ks
Malé nožnice									  1 ks
Pinzeta									              1 ks

Poznámka: 
Vybavenie lekárničky prvej pomoci pre zotavovacie podujatie platí  pre zotavovacie podujatie na počet 80 detí a mládeže. Pri zvýšenom počte detí sa musí vybavenie liekmi a zdravotníckym materiálom primerane doplniť.







Príloha č. 3
k vyhláške č. .../2007 Z. z.


Potraviny, ktoré sa nesmú používať na zotavovacom podujatí, niektoré druhy potravín, ktoré možno použiť len pri dodržaní ustanovených technologických podmienok, a  technologické podmienky na použitie niektorých druhov potravín 



A. POTRAVINY, KTORÉ SA NESMÚ POUŽÍVAŤ NA ZOTAVOVACOM PODUJATÍ
mleté a sekané mäsá z distribučnej siete a výrobky z nich,
nedostatočne tepelne spracované mäsá,
jaternice, zabíjačková kaša, tlačenka, krvné tučnice,
surové mäsá typu tatársky biftek,
nekonzervované rybie výrobky,
všetky výrobky s aspikom a rôsolom,
majonéza a všetky výrobky s majonézou,
tepelne nespracované vajcia a tepelne nedostatočne spracované vajcia,
mäkké cukrárske výrobky,
šľahačka a smotana bez tepelnej úpravy a výrobky z nich,
zmrzlina vrátane zmrzliny pripravovanej na mieste,
huby okrem húb získaných z distribučnej siete,
tvaroh domácej výroby,
pečeňový syr, pečeňovky, čajovky, maslovky a podobne,
bryndza,
vnútornosti okrem bravčovej, teľacej a hydinovej pečene,
tepelne neošetrené mlieko a výrobky z tepelne neošetreného mlieka.[footnoteRef:25]24) [25: 24) 	Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky č. 2265/2004-100, ktorým sa vydáva hlava Potravinového kódexu Slovenskej republiky upravujúca mlieko a výrobky z mlieka.
] 


B. VYBRANÉ DRUHY POTRAVÍN, KTORÉ SA MÔŽU POUŽÍVAŤ LEN PRI DODRŽANÍ USTANOVENÝCH TECHNOLOGICKÝCH PODMIENOK,  A TECHNOLOGICKÉ PODMIENKY NA POUŽITIE NIEKTORÝCH DRUHOV POTRAVÍN

nátierky 
-  musia byť spracované zásadne z čerstvých surovín a podávané  najneskôr do dvoch hodín po spracovaní, pri zabezpečení chladenia od 0 do 4 oC najneskôr do troch hodín,
mlieko a mliečne výrobky typu smotanových krémov 
- 	sa môžu podávať  len do dátumu spotreby, resp. do dátumu minimálnej trvanlivosti, 
mäkké salámy a údeniny 
- 	sa môžu podávať len po tepelnom spracovaní, pričom sa musia spotrebovať v deň nákupu,
suroviny a požívatiny určené na ďalšiu prípravu 
- 	sa nesmú predvárať deň vopred (vajíčka, zemiaky, ryža, cestoviny),
mleté mäso 
-	sa môže pripravovať len z čerstvého surového mäsa  a musí byť tepelne spracované najneskôr do troch hodín.
6. instantné prípravky
· na ich prípravu sa môže používať iba pitná voda10), spotrebiteľsky balená prírodná minerálna voda, spotrebiteľsky balená pramenitá voda alebo spotrebiteľsky balená pitná voda[footnoteRef:26]25) [26: 25) 	Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky č. 608/9/2004 - 100, ktorým sa vydáva hlava Potravinového kódexu Slovenskej republiky upravujúca prírodnú minerálnu vodu, pramenitú vodu a balenú pitnú vodu.] 

7. skladovanie potravín
· na putovnom zotavovacom podujatí a v stanovom tábore, kde nie je možné dodržať požiadavky na skladovanie potravín podľa pokynov výrobcu alebo podľa požiadaviek osobitného predpisu,[footnoteRef:27]26) musia byť takéto potraviny bezprostredne po zakúpení tepelne spracované alebo hneď vydané ku konzumácii [27: 26) 	Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky č. 981/1996-100, ktorým sa vydáva prvá hlava druhej časti Potravinového kódexu Slovenskej republiky o všeobecných hygienických požiadavkách na výrobu potravín, na manipuláciu s nimi a na ich uvádzanie do obehu a niektoré osobitné hygienické požiadavky v znení neskorších predpisov.
] 

